**6. razred: NARAVOSLOVJE** ***– pouk na daljavo***

Četrtek, 7. 5. 2020 Zaporedna ura: 11./ 59.

Nova snov: **Razvrščanje rastlin**

**Na Zemlji živi več milijonov vrst različnih organizmov, zato jih je potrebno razvrstiti v sistem, kjer vsaka vrsta najde svoje mesto.**

* Preberi v učbeniku na strani 106 – Kriterij za razvrščanje rastlin v sistem
* Preberi spodnji zapis in zapiši v zvezek.

**Kriteriji za razvrščanje organizmov:**

Veliki filozof **ARISTOTEL** eden prvih sistematikov, ki je združeval živa bitja glede na zunanji videz.

**Rastline delil na: Živali delil na:**

zelišča živali v vodi

grme živali na kopnem

drevesa. živali v zraku.



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CARL VON LINNE**

(1707 - 1778)

* Razvil sistem za razvrščanje rastlin in živali, ki ga v le malo spremenjeni obliki uporabljamo še danes.
* **Prvi uvedel je DVOJNO LATINSKO POIMENOVANJE rastlinskih in živalskih vrst.**



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Danes:

* Organizme razvrščamo v **biološke sisteme.**
* Včasih so jih razporedili v sistem **glede na podobnost** - **UMETNI SISTEM**.
* Danes pa se še poslužujemo razvrščanja **glede na sorodnost** - **NARAVNI SISTEM.**
* Organizmi, ki so si zelo podobni in imajo veliko skupnih značilnosti, pripadajo isti **VRSTI.**
* Le pripadniki iste vrste se lahko med seboj razmnožujejo in imajo plodne potomce.

**DEFINICIJA VRSTE:**

**VRSTA je osnovna sistematska enota v katero spadajo osebki, ki se med seboj plodijo in imajo plodne potomce.**

Primer: Potomci narcis so vedno narcise in ne kaj drugega.

* Poskušaj odgovoriti: Ali se lahko vrtni polž in polž mlakar med seboj razmnožujeta? Utemelji odgovor.
* Po starem živa bitja uvrščamo v **štiri kraljestva:**
* **BAKTERIJE**
* **GLIVE**
* **RASTLINE in**
* **ŽIVALI**
* Novejše uvrščanje pa je nekoliko drugačno. Z novo sistematiko se boš srečal naslednjih razredih.
* V drugem delu DZ, na strani 15, preberi, pobarvaj uvod ter reši 1. nalogo.

**Upam, da ni bilo pretežko. Naslednjič nadaljujemo z razvrščanjem naprej.**

**Naj vas spomnim še na nalogo za ocenjevanje. Zelo dobro preglejte navodila ter kriterije za ocenjevanje, da ne bo pri nalogi kaj manjkalo. Predvsem pa bodite pozorni pri opazovanju izbranega drevesa in pri zapisovanju vseh sprememb, ki se dogajajo. Vse to povežite s svojim znanjem o cvetovih, plodovih, opraševanju... in to zapišite. Bodite čim bolj izvirni.**